Centurion-areas sonder krag ná substasie brandFoto: Twitter Talle buurte in Centurion is sonder krag nadat ŉ substasie Vrydagaand tydens ŉ storm deur weerlig getref is. Die Tshwane-metro het gesê die Brakfontein-substasie is deur weerlig getref wat gevolglik ŉ brand veroorsaak het. Amberfield, Heuweloord, Rooihuiskraal-Noord, Hennopspark en Wierdapark is van die buurte wat deur die voorval geraak word. Volgens die metro is tegnici op die toneel en word die omvang van die skade nog bepaal. Daar sal na verwagting eers later vandag vasgestel kan word hoe lank dit gaan neem op die kragtoevoer te herstel. Foto: Twitter